Ved det etiopiske terrengløpmesterskapet kom han på fjerdeplass i juniorklassen, og ble tatt ut til VM i terrengløp 2008, der han kom på 18.-plass. Det etiopiske laget fikk sølv i dette VM-et, men kun de fire beste tidene var gjeldende i lagkonkurranse, og Gebremeskel hadde den femte beste tiden av de etiopiske løperne. I mai 2008 satte han ny personlig rekord på 5000 meter på bane, da han kom på andreplass ved Adidas Track Classic i Carson i California, bak Ali Abdosh.